Nr. L 130/14 De Europæiske Fællesskabers Tidende 25. 5. 94 RÅDETS FORORDNING (EF) Nr. 1165/94 af 17. maj 1994 om fastsættelse af særlige bestemmelser for indførsel af æbler og pærer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (), særlig artikel 28, stk. 2, under henvisning til forslag fra Kommissionen, og ud fra følgende betragtninger : Rådet har godkendt en aftale i form af brevveksling mellem Det Europæiske Fællesskab og Republikken Chile om indførsel af æbler og pærer i Fællesskabet ; i denne aftale fastsættes der særlige bestemmelser som led i den referenceprisordning, der er fastsat i forordning (EØF) nr. 1035/72 for indførsel af æbler og pærer, nemlig hensyntagen til de repræsentative noteringer for mindst 60 % af mængderne samt beregning af et vægtet gennem- snit med henblik på fastsættelse af indgangsprisen, ophævelse af udligningsafgiften efter fire på hinanden følgende arbejdsdage uden noteringer og en bestemmelse om, at der i forbindelse med ophævelsen af udligningsaf- giften skal ses bort fra repræsentative noteringer for et produkt fra et givet udførselsland, hvis de svarer til ubety- delige mængder ; det er nødvendigt at anvende disse særlige bestemmelser, indtil Uruguay-rundens bestemmelser for indførsel af æbler og pærer er ført ud i livet ; de forpligtelser, som Fællesskabet således har indgået over for Republikken Chile vedrørende indførsel af æbler og pærer i Fællesskabet, skal derfor gennemføres — UDSTEDT FØLGENDE FORORDNING : Artikel 1 For så vidt angår indførsel af æbler og pærer anvender Kommissionen undtagelsesvis følgende regler : a) indgangsprisen, som defineret i artikel 24, stk. 3, i forordning nr. 1035/72, for et bestemt udførselsland er lig med den laveste repræsentative notering eller det vægtede gennemsnit af de laveste repræsentative note- ringer for mindst 60 % af de mængder fra det pågæl- dende udførselsland, som er afsat på alle repræsentative markeder, for hvilke der foreligger noteringer b) den udligningsafgift, der er omhandlet i nævnte forordnings artikel 26, stk. 1, ophæves, når indgangs- priserne for et bestemt udførselsland fire på hinanden følgende markedsdage ikke ligger under reference- prisen c) i forbindelse med ophævelsen af den i litra b) nævnte udligningsafgift skal en dag, hvor der kun er solgt ubetydelige mængder, betragtes som en dag uden transaktioner. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den finder anvendelse indtil Uruguay-rundens bestem- melser om indførsel af æbler og pærer er gennemført. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 17. maj 1994. ()) EFT nr. L 118 af 20. 5. 1972, s. 1. Forordningen er senest ændret ved forordning (EF) nr. 3669/93 (EFT nr. L 338 af 31. 12. 1993, s. 26). På Rådets vegne Th. PANGALOS Formand